Κατά τη διάρκεια της νύχτας άτομα πριόνισαν κολόνα του δικτύου της ΔΕΗ στη Βέροια , που τροφοδοτούσε με ρεύμα το χώρο φιλοξενίας προσφύγων στην Αγία Βαρβάρα.

ADVERTISING

Όπως διαπίστωσαν διερχόμενοι μια κολόνα του δικτύου της ΔΕΗ ήταν πριονισμένη και κομμένη με τα καλώδια επάνω στο δρόμο, ενώ λίγα μέτρα πιο μακριά βρέθηκαν άλλες δύο κολόνες της ΔΕΗ πριονισμένες.

Από τη στιγμή που σημειώθηκε το περιστατικό, λειτούργησε το αυτόματο σύστημα ασφαλείας, με αποτέλεσμα να γίνει αμέσως διακοπή ηλεκτροδότησης του κυκλώματος, ώστε να μην υπάρχει κίνδυνος ηλεκτροπληξίας από τα γυμνά καλώδια που ήταν εκτεθειμένα.

Η γραμμή που κόπηκε εξυπηρετεί αποκλειστικά και μόνο το κέντρο φιλοξενίας προσφύγων και φαίνεται ότι πιθανότατα χρησιμοποιήθηκε πριόνι χειρός ή μπαταρίας.